รัฐบาลไทย-ข่าวทำเนียบรัฐบาล-กระทรวงเกษตรฯ เผยความคืบหน้าโครงการ “นำร่อง” การแก้ไขปัญหาทางด้านการเกษตร โดยน้อมนำแนวพระราชดำริไปปรับใช้ในพื้นที่อำเภอบ้านหมี่ จังหวัดลพบุรี
วันพุธที่ 21 มิถุนายน 2566
กระทรวงเกษตรฯ เผยความคืบหน้าโครงการ “นําร่อง” การแก้ไขปัญหาทางด้านการเกษตร โดยน้อมนําแนวพระราชดําริไปปรับใช้ในพื้นที่อําเภอบ้านหมี่ จังหวัดลพบุรี
กระทรวงเกษตรฯ เผยความคืบหน้าโครงการ “นําร่อง” การแก้ไขปัญหาทางด้านการเกษตร โดยน้อมนําแนวพระราชดําริไปปรับใช้ในพื้นที่อําเภอบ้านหมี่ จังหวัดลพบุรี
นายพีรพันธ์ คอทอง รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมติดตามความก้าวหน้าการดําเนินงานโครงการ “นําร่อง” การแก้ไขปัญหาทางด้านการเกษตร โดยน้อมนําแนวพระราชดําริไปปรับใช้ในพื้นที่อําเภอบ้านหมี่ จังหวัดลพบุรี ณ ห้องประชุมกระทรวงเกษตรและสหกรณ์ และผ่านระบบออนไลน์ Zoom Meeting ว่า กระทรวงเกษตรและสหกรณ์มีนโยบายขับเคลื่อนโครงการ “นําร่อง” การแก้ไขปัญหาทางด้านการเกษตร โดยน้อมนําแนวพระราชดําริไปปรับใช้ในพื้นที่อําเภอบ้านหมี่ จังหวัดลพบุรี เพื่อช่วยเหลือผู้ประสบอุทกภัยโดยบูรณาการร่วมกับหน่วยงานในสังกัดกระทรวงเกษตรและสหกรณ์ที่เกี่ยวข้องกับการดําเนินงานโครงการอันเนื่องมาจากพระราชดําริ โดยนําองค์ความรู้ด้านเกษตรที่จะเป็นประโยชน์ต่อเกษตรกรไปเผยแพร่และต่อยอดสู่การปฏิบัติให้เป็นรูปธรรม ซึ่งกําหนดพื้นที่เป้าหมายนําร่องในตําบลหนองเมือง และตําบลพุคา อําเภอบ้านหมี่ จังหวัดลพบุรี ดังนั้น เพื่อให้การดําเนินงานขับเคลื่อนโครงการดังกล่าวฯ เกิดการบูรณาการจากทุกภาคส่วนเป็นไปอย่างมีประสิทธิผลและเป็นรูปธรรม จึงแต่งตั้งคณะทํางานขับเคลื่อนโครงการ "นําร่อง"การแก้ไขปัญหาด้านการเกษตร โดยน้อมนําแนวพระราชดําริปรับใช้ในพื้นที่อําเภอบ้านหมี่ จังหวัดลพบุรี โดยมีเกษตรและสหกรณ์จังหวัดลพบุรี เป็นประธานคณะทํางาน
สําหรับความคืบหน้าการดําเนินงานล่าสุดมี 2 ตําบลที่มีการการขยายผลโครงการดังกล่าว ได้แก่ตําบลหนองเมืองได้ขยายผลโครงการอันเนื่องมาจากพระราชดําริ 3 โครงการ ได้แก่ 1) โครงการแปลงข้าวสาธิต มีการทํานาผ่านแปลงสาธิต จํานวน 3.2 ไร่ โดยทํานาเปียกสลับแห้ง ปรับดินตามค่าวิเคราะห์ดิน ควบคุมน้ําผ่านระบบชลประทาน และนําฟางมาเป็นอาหารปลา รวมถึงใช้เป็นปุ๋ยหมักในแปลงนา โดยบูรณาการร่วมกับศูนย์เมล็ดพันธุ์ข้าวลพบุรี ศูนย์วิจัยข้าวลพบุรี สถานีพัฒนาที่ดินลพบุรี สศก.7 โครงการชลประทาน รวมถึงโครงการส่งน้ําและบํารุงรักษาช่องแค 2) โครงการเกษตรเพื่ออาหารกลางวัน ดําเนินการในพื้นที่โรงเรียนวัดหนอนเมือง (ครู 15 คน นักเรียน 180 คน) โดยหน่วยงานในสังกัดกระทรวงเกษตรและสหกรณ์ ได้แก่ สํานักงานเกษตรจังหวัดลพบุรี สํานักงานประมงจังหวัดลพบุรี สํานักงานปศุสัตว์ลพบุรี และสํานักงานตรวจบัญชีสหกรณ์จังหวัดลพบุรีได้ให้ส่งเสริมองค์ความรู้การปลูกผักยกแคร่การแปรรูปผลิตภัณฑ์จากหม่อน การเลี้ยงไก่ไข่ (สนับสนุนจากศูนย์พัฒนาปศุสัตว์ตามพระราชดําริ อ.ด่านซ้าย จ.เลย จํานวน 50 ตัว) ปลาและกบ เพื่อนํามาประกอบอาหารกลางวันแก่เด็กนักเรียน และแบ่งจําหน่ายเป็นทุนหมุนเวียนบางส่วน ซึ่งกบมีขนาด 3 - 4 ตัว/กิโลกรัมรวมถึงให้ความรู้การจัดตั้งสหกรณ์ในโรงเรียน การจัดทําบัญชีฟาร์มและบัญชีต้นกล้าเศรษฐกิจพอเพียงเพื่อสร้างวินัยทางการเงินให้แก่นักเรียน 3) โครงการเกษตรกรต้นแบบ ส่งเสริมเกษตรกรต้นแบบตามหลัก “ทฤษฎีใหม่” จัดสรรพื้นที่เกษตรกรขนาดเล็กให้มีการบริหารจัดการที่ดินให้เกิดประโยชน์สูงสุด โดยสํานักงานปศุสัตว์จังหวัดลพบุรี ได้ลงพื้นที่เตรียมความพร้อมแปลงของเกษตรกร และสังเกตสภาพพื้นที่ให้เตรียมรับไก่ไข่ที่สนับสนุนจากศูนย์พัฒนาปศุสัตว์ตามพระราชดําริ อ.ด่านซ้าย จ.เลย จํานวน 60 ตัว
นอกจากนี้ ตําบลพุคาได้มีการต่อยอดโครงการอันเนื่องมาจากพระราชดําริ จํานวน 6 ด้าน ดังนี้ 1) ด้านการผลิต (ดิน-น้ํา) โดยจัดทําปฏิทินการปลูกพืช เพื่อวางแผนการจัดการน้ําในช่วงฤดูฝน ภายใต้โครงการชลประทานการบริหารจัดการน้ําในช่วงการเพาะปลูกฤดูฝน (นาปี พ.ศ. 2566) 2) ด้านพืช ดําเนินการปลูกข้าว รูปแบบการทํานาเปียกสลับแห้ง และสาธิตการใส่ปุ๋ยตามค่าวิเคราะห์ดิน ปลูกพริก พลิกชีวิต (แปลงสาธิต) รวมถึงส่งเสริมการปลูกผักแบบแพลอยน้ํา การผลิตพืชปลอดภัย และพัฒนาต้นแบบระบบ สูบน้ําพลังงานแสงอาทิตย์ โดยบูรณาการร่วมกับศูนย์เมล็ดพันธุ์ข้าวลพบุรี ศูนย์วิจัยข้าวลพบุรี สถานีพัฒนาที่ดินลพบุรี สศก.7 โครงการชลประทาน รวมถึงโครงการส่งน้ําและบํารุงรักษาช่องแค 3) ด้านประมง โดยสํานักงานประมงจังหวัดลพบุรี ตรวจสอบคุณภาพน้ําและอัตราการเจริญเติบโตของปลาตะเพียนขาว จํานวน 3 บ่อ ผลอยู่ในเกณฑ์ดี 4) ด้านปศุสัตว์ โดยสํานักงานปศุสัตว์จังหวัดลพบุรี ให้ความรู้โรคระบาดสัตว์ที่อาจเกิดระหว่างช่วงน้ําท่วม และลงพื้นที่มอบแร่ธาตุ และเวชภัณฑ์ ให้แก่ อบต. พุคา เพื่อส่งมอบให้เกษตรกรผู้เลี้ยงสัตว์ 5) ด้านการรวมกลุ่ม โดยสํานักงานตรวจบัญชีลพบุรี ได้แนะนําการจัดทําบัญชีวิสาหกิจชุมชน ทั้ง 2 กลุ่ม ได้แก่ กลุ่มหน่อไม้อัด หน่อไม้ดอง และกลุ่มพริกแกงแววพุคา 6) สร้างอาชีพเสริม โดยสํานักงานเกษตรและสหกรณ์จังหวัดลพบุรี อบรมถ่ายทอดองค์ความรู้การแปรรูปผลิตภัณฑ์ทางการเกษตรให้แก่เกษตรกรตําบลพุคา และสอบถามความต้องการของพื้นที่เพื่อกําหนดหลักสูตรฝึกอาชีพ โดยดําเนินการร่วมกับศูนย์ AIC
สําหรับโครงการนําร่องการแก้ไขปัญหาทางด้านการเกษตร โดยน้อมนําแนวพระราชดําริมาปรับใช้ในพื้นที่อําเภอบ้านหมี่ จังหวัดลพบุรี มีระยะเวลาดําเนินการช่วงเดือนมีนาคม – ธันวาคม 2566 ซึ่งโครงการนําร่องนี้ จะมีการเรียนรู้ทั้งภาคทฤษฎีและฝึกปฏิบัติ ให้ความรู้เชิงบูรณาการผสมผสานการเรียนรู้จากพื้นที่จริง อีกทั้งจะเป็นการจุดประกายความคิดที่จะสามารถนําผลสําเร็จของโครงการฯ ไปใช้ในพื้นที่อุทกภัยอื่นได้ โดยคาดว่าการดําเนินโครงการดังกล่าว จะสามารถแก้ไขปัญหาทางด้านการเกษตรและให้เกษตรกรมีชีวิตความเป็นอยู่ที่ดีขึ้น มีความมั่นคงในอาชีพ ทําให้มีแหล่งสํารองอาหารชุมชนได้อย่างพอเพียง สามารถพึ่งพาตนเองได้ระหว่างที่ประสบอุทกภัย เป็นภูมิคุ้มกันรองรับผลกระทบการเปลี่ยนแปลงสภาพภูมิอากาศและส่งเสริมการพัฒนาผลิตภาพทางการเกษตร
ทั้งนี้ อําเภอบ้านหมี่ จังหวัดลพบุรี มีพื้นที่ทําการเกษตร จํานวน 272,349 ไร่ คิดเป็นร้อยละ 80.15 ของพื้นที่ทั้งหมด เป็นพื้นที่นา 200,830 ไร่ พื้นที่ไม้ผล/ไม้ยืนต้น 4,665 ไร่ พืชไร่/พืชผัก 37,875 ไร่ และเกษตรอื่น ๆ 28,979 ไร่ โดยในปี 2565 ที่ผ่านมา อําเภอบ้านหมี่ถูกประกาศให้เป็นเขตพื้นที่ประสบสาธารณภัยฯ มีพื้นที่ได้รับผลกระทบ 11 ตําบล 73 หมู่บ้าน มีเกษตรกรได้รับความเสียหาย 10 ตําบล 70 หมู่บ้าน